**সুকন্যা রহমান**, একজন ভারতীয় শাস্ত্রীয় নৃত্যশিল্পী, চিত্রশিল্পী এবং লেখক।  তাঁর বই, **ড্যান্সিং ইন দ্য ফ্যামিলি**, তিনজন মহিলার একটি স্মৃতিকথা।  বইটি পাঠকদের কাছে অত্যন্ত জনপ্রিয় এবং সমাদৃত। তাঁর চিত্রাবলী এবং মন্তাজের কাজ ভারতে এবং বিদেশে বহুল প্রদর্শিত এবং প্রশংসিত।  তাঁর কাজ প্রদর্শিত হয়েছে যুক্তরাষ্ট্রের লস অ্যাঞ্জেলেসের ফাওলার যাদুঘরে , কানেকটিকাটের উইলিয়াম বেন্টন আটর্স জাদুঘরে  এবং ম্যাসাচুসেট্‌সের ডাক্সবারির 'আর্টস কমপ্লেক্স জাদুঘরে।

শৈশব ও ব্যক্তিগত জীবন
---------------------

সুকন্যা রহমান ১৯৪৬ সালে কলকাতায় জন্মগ্রহণ করেছিলেন। তিনি ভারতীয় স্থপতি হাবিব রহমান এবং ভারতীয় শাস্ত্রীয় নৃত্যশিল্পী ইন্দ্রাণী রহমানের কন্যা, ভারতীয় নৃত্যের পথিকৃৎ রাগিনী দেবীর দৌহিত্রী এবং সমসাময়িক ভারতীয় ফটোগ্রাফার ও তত্বাবধায়ক রাম রহমানের বোন। তিনি নয়াদিল্লির আর্টস কলেজে চিত্রকলা নিয়ে পড়াশোনা করেন। ১৯৬৫ সালে তিনি প্যারিসের ইকোল নেশনেল ডেস বোকস আর্টসে পড়াশুনার জন্য ফরাসী সরকারের বৃত্তি পেয়েছিলেন। সুকন্যা নাট্য পরিচালক, প্রযোজক এবং নাট্যকার, ফ্র্যাঙ্ক উইকসের সাথে (যিনি গৃহযুদ্ধের নাটক, *সোলজার কাম হোমের* জন্য সর্বাধিক পরিচিতি) বিবাহবন্ধনে আবদ্ধ হন। সুকন্যা এবং ফ্র্যাঙ্কের দুই ছেলে, হাবিব উইকস এবং ওয়ার্ডারথ উইকস এবং দুই নাতি নাতনি, জ্যাক উইকস এ[[বং সারা উইকস বর্তমান।

কর্মজীবন
--------

সুকন্যা রহমান তাঁর মাতামহী রাগিনী দেবী এবং তাঁর মা ইন্দ্রাণীর ভারতীয় নৃত্যের ঐতিহ্য সসম্মানে বহন করে চলেছেন।। তিনি তাঁর মায়ের কাছে অল্প বয়সেই নৃত্য প্রশিক্ষণ শুরু করেছিলেন। তারপরে নিউইয়র্কের মার্থা গ্রাহামের কাছে আমেরিকান আধুনিক নৃত্য অধ্যয়নের জন্য বৃত্তি গ্রহণ করেছিলেন; পরবর্তীকালে তিনি ভারতীয় শাস্ত্রীয় নৃত্যেও নিজের স্বাক্ষর রেখেছিলেন। ইন্দ্রাণী রহমান ছাড়া ভারতীয় শাস্ত্রীয় নৃত্যে তাঁর গুরুরা হলেন পান্ডানাল্লুর চোকলিঙ্গম পিল্লাই, তানজোর কিত্তাপ্পা পিল্লাই, দেবপ্রসাদ দাশ এবং রাজা রেড্ডি। তিনি আন্তর্জাতিকভাবে বহুবার একক অনুষ্ঠান এবং মা ইন্দ্রাণী রহমানের সাথে যৌথ মঞ্চানুষ্ঠানে, কুচিপুড়ি, ওড়িশি, এবং ভরতনাট্যম নৃত্যশৈলী পরিবেশন করেছেন। তিনি জ্যাকব'স পিলো নৃত্য উৎসব, লিংকন সেন্টার, এশিয়া সোসাইটি এবং এডিনবার্গ উৎসবে অনুষ্ঠান করেছেন। তিনি 'ন্যাশনাল এন্ডোমেন্ট অব আর্টস' থেকে নৃত্যের জন্য অসংখ্য ফেলোশিপ পেয়েছিলেন। মেইনে মানবিক পরিষদের অনুদানের আওতায় সুকন্যা এক অনুষ্ঠান পরিবেশন করেছিলেন যার শিরোনাম ছিল "পুরাণ, শিল্পকলা এবং ভারতীয় নৃত্যে মেয়েলি চিত্র: ৪০০০ বছরের নারীত্বের হিন্দু অভিব্যক্তি"।  তিনি মার্কিন নৃত্য সংরক্ষণের জন্য এনইএ নৃত্য প্যানেল, পিউ চ্যারিটেবল ট্রাস্ট ন্যাশনাল কাউন্সিল এবং এনইএ-র সাইট পরিদর্শন পরামর্শদাতা হিসাবে কাজ করেছেন।

প্রদর্শনী
---------

রহমানের চিত্রগুলি ভারত এবং বিদেশে বহু গ্যালারী এবং যাদুঘরে প্রদর্শিত হয়েছে, যেমন: আই মুভমেন্ট:ইন্ডিয়া ইন্টারন্যশনাল সেন্টার অ্যানেক্স গ্যালারী (নভেম্বর ২০১৫), দ্য সহমত কালেক্টিভ: আর্ট অ্যান্ড অ্যাক্টিভিজম ইন ইন্ডিয়া (১৯৮৯ থেকে), ফাওলার জাদুঘর, লস অ্যাঞ্জেলেস (এপ্রিল ২০১৫); ইউনাইটেড আর্ট মেলা ২০১৩, নয়াদিল্লি, (১৪ই সেপ্টেম্বর, ২০১৩); গান পয়েন্ট কোভ গ্যালারি, ওর'স আইল্যান্ড, মেন (জুলাই ২০১২); গ্যালারি প্রজেক্ট, আন আর্বর, মিশিগান (আগস্ট ২০০৯); এম এফ হুসেন গ্যালারি, জামিয়া মিলিয়া ইসলামিয়া, নয়াদিল্লি (জানুয়ারী, ২০০৯); কুইন'স মিউসিয়াম অফ আর্ট, ফ্লাশিং, নিউ ইয়র্ক (অক্টোবার ২০০৮) ইত্যাদি।

সমালোচকদের প্রশংসা
------------------

"সুকন্যা রহমানের মন্তাজগুলি নিজগুণেই সুপারিশ যোগ্য ... তাঁর মন্তাজগুলি যেন একাধিক স্তরকে, উচ্চে এবং নিচে বিভিন্ন উৎসকে এক সাথে নিয়ে আসার একটি প্রচেষ্টা" - হল্যান্ড কটার, নিউ ইয়র্ক টাইমস

"নান্দনিকভাবে, সুকন্যা রহমানের চিত্রগুলি পরিশীলিত এবং নিশ্চিন্ততার কথা বলে। ছবিগুলি সংবেদনশীল এবং কৌতুকপূর্ণ; কিন্তু প্রাচ্য এবং পাশ্চাত্য সাংস্কৃতিক উল্লেখগুলির মধ্যে সামান্য উত্তেজনা তৈরি করে।" - ফিলিপ ইসাকসন, মেইন সানডে টেলিগ্রাম

তথ্যসূত্র
---------

1. ↑  Dunning, Jennifer (১৭ নভেম্বর ১৯৮৫)। "THE DANCE: CLASSICAL INDIAN FARE"। সংগ্রহের তারিখ ১ মে ২০২১ – NYTimes.com-এর মাধ্যমে।
2. ↑  /
3. 1 2  Cotter, Holland (১৬ জানুয়ারি ১৯৯৮)। "ART IN REVIEW"। সংগ্রহের তারিখ ১ মে ২০২১ – NYTimes.com-এর মাধ্যমে।
4. ↑
5. ↑
6. ↑  "Dancing in the Family"। সংগ্রহের তারিখ ১ মে ২০২১।
7. ↑  "সংরক্ষণাগারভুক্ত অনুলিপি"। ৭ নভেম্বর ২০০২ তারিখে মূল থেকে আর্কাইভ করা। সংগ্রহের তারিখ ৩ মার্চ ২০২০।
8. ↑  "The Genes Got Back To Her... - Outlook India Magazine"। । সংগ্রহের তারিখ ১ মে ২০২১।  `|কর্ম=` এ বহিঃসংযোগ দেয়া (সাহায্য)
9. ↑  "সংরক্ষণাগারভুক্ত অনুলিপি"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩ মার্চ ২০২০।
10. ↑  "Home"। সংগ্রহের তারিখ ১ মে ২০২১।
11. ↑  Evangelista, Gustavo (১৫ জুলাই ২০১৩)। "The William Benton Museum of Art - UConn - Storrs, CT"। *benton.uconn.edu*। সংগ্রহের তারিখ ১ মে ২০২১।
12. ↑  "The Art Complex Museum – Duxbury, MA"। সংগ্রহের তারিখ ১ মে ২০২১।
13. ↑  Vidyarthi, Nita (৩ জানুয়ারি ২০১৩)। "Canvas of custom"। সংগ্রহের তারিখ ১ মে ২০২১ – www.thehindu.com-এর মাধ্যমে।
14. ↑  "Mothers by Daughters & Others - Remembering Indrani: September 19, 1930 - February 5, 1999 - Sukanya Rahman"। *www.narthaki.com*। সংগ্রহের তারিখ ১ মে ২০২১।
15. ↑  "সংরক্ষণাগারভুক্ত অনুলিপি"। ১০ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩ মার্চ ২০২০।
16. ↑  Anna Kisselgoff, The New York Times, 1 October 1979
17. ↑  "Schenectady Gazette - Google News Archive Search"। *news.google.com*। সংগ্রহের তারিখ ১ মে ২০২১।
18. ↑  "The Lewiston Daily Sun - Google News Archive Search"। *news.google.com*। সংগ্রহের তারিখ ১ মে ২০২১।
19. ↑  "সংরক্ষণাগারভুক্ত অনুলিপি"। ২১ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৩ মার্চ ২০২০।
20. ↑  "সংরক্ষণাগারভুক্ত অনুলিপি"। ৬ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৩ মার্চ ২০২০।
21. ↑  "Contemporary Indian Art Of The Diaspora - Queens Museum Of Art / Flushing NY on Queens Buzz.com"। *www.queensbuzz.com*। সংগ্রহের তারিখ ১ মে ২০২১।